
1. DISPOZIȚII GENERALE
✓ Comitetul de Selecţie a Proiectelor reprezintă organismul tehnic cu responsabilităţi privind selectarea  proiectelor depuse spre a fi finanțate  la GAL Leader Ialomița Vest în cadrul DR 36 – LEADER din Planul Național Strategic 2023-2027 fiind cuprinse în Strategia de Dezvoltare Locală 20230— 2027;
✓ Comisia de Contestaţii reprezintă organismul tehnic cu responsabilităţi în soluţionarea contestaţiilor depuse privind rezultatele procesului de evaluare a proiectelor pentru finanţare;
✓ Comitetul de Selecţie şi Comisia de Contestaţii sunt organizate şi funcţionează în conformitate cu prevederile prezentei proceduri;
 ✓ Activitățile Comitetului de Selecţie şi ale Comisiei de Contestaţii se desfăşoară pe toată perioada de implementare a Strategiei de Dezvoltare Locală a GAL LEADER Ialomita Vest 2023-2027
2. DEFINIȚII
· Beneficiar – entitatea publică sau privată care își asumă responsabilitatea implementării unui proiect.
· Cerere de finanțare – formularul oficial utilizat pentru solicitarea finanțării, valabil la momentul lansării apelului de selecție.
· Dosarul cererii de finanțare – ansamblul format din cererea de finanțare și documentele administrative și tehnice prevăzute de formularul respectiv.
· Eligibilitate – totalitatea criteriilor pe care un solicitant trebuie să le îndeplinească pentru a putea obține finanțare prin intermediul apelurilor lansate de GAL.
· Proiect – acțiunea concretă propusă de un beneficiar, încadrată într-o măsură din SDL a GAL-ului și finanțată prin Intervenția DR 36 – LEADER din Planul Strategic 2023-2027, cu sprijin FEADR.
· Apel de selecție – perioadă în care GAL permite depunerea de proiecte pentru obținerea finanțării, cu precizarea tipului de beneficiari eligibili, bugetului alocat și obiectivelor vizate din SDL.
· Sesiune de depunere – intervalul calendaristic în care GAL primește proiecte din partea potențialilor beneficiari, conform SDL.
· Sesiune de selecție – procesul prin care Comitetul de Selecție și dacă este cazul, Comisia de Contestații analizează cererile depuse și stabilesc eligibilitatea și selecția proiectelor pentru finanțare.
3. SCOPUL PROCEDURII
Prezenta procedură are ca scop îndeplinirea unei funcții administrative a GAL Leader Ialomița Vest, respectiv elaborarea unei metodologii și a unor criterii de selecție transparente și nediscriminatorii, care să prevină conflictele de interese și să asigure că niciun grup de interese nu influențează procesul decizional. Procedura descrie modul de evaluare și selecție a cererilor de finanțare depuse în cadrul apelurilor lansate pentru implementarea Strategiei de Dezvoltare Locală 2023–2027 pentru teritoriului GAL Leader Ialomița Vest. Documentul are rol informativ și tehnic pentru solicitanții de finanțare, în vederea respectării cerințelor specifice ale Planului Strategic PAC 2023–2027, precum și a reglementărilor naționale și europene aplicabile.

4. ABREVIERI
· MADR – Ministerul Agriculturii și Dezvoltării Rurale
· PS PAC – Planul Strategic PAC
· FEADR – Fondul European Agricol pentru Dezvoltare Rurală
· DGDR AM – PS – Direcția Generală Dezvoltare Rurală – Autoritatea de Management pentru Planul Strategic
· CDRJ – Compartiment de Dezvoltare Rurală Județean
· AFIR – Agenția pentru Finanțarea Investițiilor Rurale
· DLRC – Dezvoltarea locală plasată sub responsabilitatea comunității
· GAL – Grup de Acțiune Locală
· SDL – Strategie de Dezvoltare Locală
· CS – Comitet de Selecție
5. CADRUL LEGISLATIV
Legislaţia europeană: 
- Regulamentul (UE) nr. 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările ulterioare. 
-  Regulamentul (UE) 2115/2021 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013, cu modificările ulterioare. Regulamentul (UE) 2116/2021 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013, cu modificările ulterioare Regulamentului (UE) 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor cu caracter personal), cu modificările ulterioare. 
- Regulamentul de punere în aplicare (UE) nr. 1475/2022 al Comisiei din 6 septembrie 2022 de stabilire a normelor de aplicare a Regulamentului (UE) 2021/2115 al Parlamentului European și al Consiliului în ceea ce privește evaluarea planurilor strategice PAC și furnizarea de informații pentru monitorizare și evaluare, cu modificările ulterioare. 
Legislaţia naţională: 
- Planul strategic PAC 2023-2027 al României, aprobat prin Decizia de punere în aplicare a Comisiei Europene nr. C (2022) 8.783 din 7 decembrie 2022, cu modificările ulterioare;
- Legea nr. 53/2003 - Codul Muncii din 24 ianuarie 2003, republicată, cu modificările şi completările ulterioare;Legea nr. 53/2003 - Codul Muncii din 24 ianuarie 2003, republicată, cu modificările şi completările ulterioare; 
- Legea nr. 78/2014 privind reglementarea activităţii de voluntariat în România, cu modificările și completările ulterioare; 
- Hotărârea Guvernului nr. 30/2017 privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea art. 6 alin. (6) din Hotărârea Guvernului nr. 1.186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi de Creştere a Precipitaţiilor, cu modificările și completările ulterioare; 
- Hotărârea Guvernului nr. 1570/2022 privind stabilirea cadrului general de implementare a intervențiilor specifice dezvoltării rurale cuprinse în Planul StrStrategic PAC 2023-2027, cu modificările și completările ulterioare ; 
- Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare; 
- Hotărârea Guvernului nr. 875/2011 pentru aprobarea Normelor metodologice de aplicare a prevederilor OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora; 
- Hotărârea Guvernului nr. 714/2018 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului, cu modificările ulterioare; 
- Ordonanţa de urgenţă a Guvernului nr. 85/2023 privind gestionarea financiară a fondurilor europene nerambursabile alocate României din FEGA și FEADR, aferente politicii agricole comune, precum și a fondurilor alocate de la bugetulde stat pentru perioada de programare 2023-2027 și pentru modificarea și completarea unor acte normative din domeniul garantării; 
- Ordonanța Guvernului nr. 26/2000 cu privire la asociații și fundații, cu modificările și completările ulterioare; 
- Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările și completările ulterioare.

6. LANSAREA SESIUNILOR DE DEPUNERE A PROIECTELOR
Publicarea calendarului și a apelului de selecție:
Pentru a asigura transparența, atât calendarul estimativ, cât și cel modificat vor fi publicate pe site-ul www.galialomitaest.ro, încărcate în platforma informatică dezvoltată de AFIR pentru intervenția DR 36, precum și distribuite pe rețelele sociale (Facebook).
În procesul de elaborare și lansare a apelului de selecție, GAL Leader Ialomița Vest va respecta versiunea în vigoare a Ghidului de implementare pentru intervenția DR 36, disponibilă pe site-ul AFIR (www.afir.ro), valabilă la momentul publicării apelului.
Înainte de transmiterea apelului de selecție către CDRJ pentru avizare, GAL-ul va completa în cererile de finanțare următoarele informații:
· denumirea GAL;
· numărul de autorizație de funcționare;
· codul de identificare fiscal;
· denumirea intervenției din SDL;
· codificarea principală și secundară aferentă intervenției.
Apelul de selecție va conține detalii precum:
· denumirea intervenției;
· suma alocată pe sesiune;
· rata sprijinului;
· codificarea și tipul intervenției conform SDL;
· perioada de depunere a proiectelor;
· termenul de depunere a contestațiilor și alte informații relevante.
Acesta va fi publicat pe www.galialomitaest.ro, încărcat în platforma informatică AFIR și promovat pe rețelele sociale.
Documente disponibile pentru solicitanți
Odată cu publicarea apelului, GAL Leader Ialomița Vest va pune la dispoziția solicitanților următoarele:
· Modelul cererii de finanțare;
· Ghidul solicitantului, ce include informații privind depunerea proiectelor, criteriile de eligibilitate și selecție, categoriile de beneficiari eligibili, cheltuielile eligibile și neeligibile, termene-limită, documentele necesare etc.;
· Fișa de verificare a criteriilor de eligibilitate și selecție.
Durata sesiunilor și depunerea proiectelor
Durata standard a unei sesiuni este de 30 de zile calendaristice. Pot exista și sesiuni de minimum 10 zile dacă apelul conține toate informațiile din sesiunea anterioară (inclusiv punctajele), cu excepția sumei alocate.
Apelul de selecție poate fi prelungit, dar nu mai târziu de ultima zi a sesiunii, cu respectarea acelorași condiții de accesare. Anunțul privind prelungirea va fi publicat în aceleași condiții ca și apelul inițial.
Sesiunea de depunere se închide automat când nivelul proiectelor depuse atinge 200% din alocarea sesiunii, cu excepția primelor 5 zile, când depunerea este permisă indiferent de plafon.
Depunerea cererilor de finanțare se face exclusiv online, în conformitate cu Ghidul solicitantului. Termenul limită este ora 23:59 în ultima zi a sesiunii.
Cererea de finanțare:
· se completează în format electronic, în limba română;
· este însoțită de anexele prevăzute;
· trebuie să respecte modelul standard (modificările neautorizate pot duce la respingerea proiectului).
Pentru a depune proiecte online, solicitanții trebuie să dețină un cont de utilizator pe www.afir.ro. Cei care nu au cont, trebuie să își creeze unul. Procedura de depunere presupune:
· Accesarea paginii DR 36 de pe site-ul www.afir.ro;
· Autentificarea sau crearea contului;
· Descărcarea și completarea cererii de finanțare și a anexelor;
· Încărcarea documentelor în aplicația online.
Modificarea condițiilor de accesare în timpul unei sesiuni:
Dacă pe durata sesiunii este necesară modificarea unor condiții de accesare, GAL va:
· Încărca în platforma informatică AFIR o erată justificată, care respectă legislația în vigoare;
· Încărca documentele rectificate aferente apelului;
· Aștepta avizul CDRJ (sau justificarea neavizării, după caz);
· Publica erata pe www.galialomitaest.ro, cu menționarea datei postării, cel târziu în ultima zi a sesiunii.
Sesiunea va fi prelungită cu cel puțin 10 zile calendaristice pentru a permite adaptarea solicitanților la noile condiții.
Aspecte tehnice
Dacă anumite etape ale implementării SDL 2023–2027 nu pot fi efectuate în platforma informatică din motive tehnice, acestea se vor desfășura offline, respectând procedurile stabilite. Dacă unele formulare nu sunt disponibile în aplicație, GAL va redacta documentele conform modelelor puse la dispoziție de AM PS/AFIR.





7. EVALUAREA ȘI SELECȚIA PROIECTELOR DEPUSE LA GAL LEADER IALOMIȚA EST

GAL Leader Ialomița Vest are responsabilitatea de a evalua și de a selecta proiectele aferente tuturor intervențiilor prevăzute în Strategia de Dezvoltare Locală (SDL) 2023-2027, conform prevederilor fiecărei fișe de intervenție.
Pentru a asigura transparența procesului de selecție, GAL este obligată să respecte cerințele minime de publicitate stipulate în Anexa V a contractului de finanțare pentru intervenția DR 36. AFIR lansează sesiuni continue pentru primirea cererilor de finanțare, finanțate prin DR 36 LEADER - componenta "Implementare", prin publicarea anunțului pe www.afir.ro, conform Manualului de procedură.
Evaluarea proiectelor se va face utilizând:
· Fișa de verificare AFIR: criterii generale de eligibilitate, buget estimativ, condiții artificiale, indicatori;
· Fișa de verificare a eligibilității și selecției la nivel local, detaliată în Ghidul solicitantului și fișa de intervenție SDL.
· GAL va genera și completa fișele de verificare, urmând să le încarce în platforma AFIR DR 36. Dacă sunt necesare clarificări, solicitantul va primi o solicitare semnată electronic, iar răspunsul acestuia va fi încărcat în cont.
Vizitele pe teren se efectuează dacă este necesară o verificare suplimentară. Evaluarea este publică, transparentă și nediscriminatorie, iar solicitanții pot depune contestații.
Criteriile de selecție sunt detaliate în Ghidul solicitantului și se bazează pe analiza SWOT, obiectivele SDL și alocările disponibile. Acestea sunt cuantificabile și permit ierarhizarea proiectelor (ex: nr. locuitori deserviți, contribuție financiară, valoare proiect, etc.).
Evaluarea este realizată de minimum doi membri (principiul "patru ochi"). Fiecare evaluator va semna o declarație pe propria răspundere privind evitarea conflictului de interese, conform legislației în vigoare.
Cererea de finanțare este înregistrată în registrul GAL și primește un număr unic. Acceptarea spre verificare implică verificarea ca cererea să nu fie:
· Respinsă anterior de două ori;
· Retrasă în aceeasi sesiune;
· Deja finanțată sau în curs de finanțare dublă;
· Din partea unui solicitant în litigiu cu AFIR sau cu datorii către AFIR;
· Asociată cu contracte FEADR reziliate recent (sub 2 ani).
Verificarea conformității se face în max. 3 zile lucrătoare și include completitudinea cererii și a anexelor. Cererea poate fi:
· Neconformă (notificare solicitant);
· Conformă (trece împreună cu anexele la etapa de eligibilitate).
Renunțarea la cerere este posibilă oricând, printr-o solicitare scrisă transmisă de reprezentantul legal sau împuternicit. Solicitarea este înregistrată în registrul GAL.
Evaluarea eligibilității se face prin completarea fișei de evaluare în platforma AFIR, de către doi evaluatori. Managerul GAL poate redistribui sarcinile în funcție de volumul de lucru. Se pot solicita clarificări, iar termenul de răspuns este de 5 zile lucrătoare. Răspunsul se încarcă semnat în platformă.
Exemple de clarificări:
· Informații contradictorii sau lipsă;
· Documente justificative existente, dar nedepuse;
· Corectarea bugetului indicativ;
· Omisiuni formale (semnături, bife, scanări neclare).
Nerespectarea termenului de răspuns atrage declararea proiectului ca neeligibil.
Termen de evaluare a eligibilității: maxim 50 zile calendaristice (publicare raport intermediar).
Termen depunere a contestatiilor: 5 zile de la publicarea raportului Intermediar de selectie.
Termen de emitere a raportului de solutionare a contestatiilor: - 5 zile de la incheierea perioadei de depunere a contestatiilor.- urmata de publicarea raportului final de Selectie.
După finalizarea evaluării, în maxim 5 zile de la închiderea sesiunii, GAL va încărca toate fișele de evaluare în platforma informatică AFIR DR 36.


8. COMITETUL DE  SELECȚIE
Comitetul de Selecție al GAL Leader Ialomița Vest are responsabilitatea de a verifica dacă proiectele propuse pentru finanțare respectă obiectivele stabilite în Strategia de Dezvoltare Locală (SDL), sunt conform cu specificul intervenției aferente, se încadrează în valoarea maximă eligibilă per proiect și reprezintă o prioritate strategică.
Selecția proiectelor se face pe baza principiului „dublului cvorum”, ceea ce înseamnă că:
· trebuie să fie prezenți cel puțin 50% dintre membrii Comitetului de Selecție;
· dintre aceștia, peste 50% trebuie să provină din mediul privat sau din societatea civilă;
· organizațiile din mediul urban nu pot reprezenta mai mult de 50% dintre membrii prezenți.
Pentru a garanta corectitudinea procesului de selecție, la ședințele Comitetului participă și un reprezentant al CDRJ, responsabil cu monitorizarea activității GAL.
Ședințele Comitetului se pot desfășura fizic, prin teleconferință/videoconferință, sau prin procedură scrisă. În cazul procedurii scrise, documentele sunt transmise membrilor Comitetului prin e-mail, iar aceștia își exprimă acordul sau dezacordul tot prin e-mail.
Rezultatul procesului de selecție este consemnat în Raportul de Selecție Intermediar, care va fi aprobat de membrii prezenți ai Comitetului de Selecție. Raportul trebuie să includă informații despre:
· apartenența la mediul privat/public și rural/urban;
· genul reprezentantului legal (M/F);
· vârsta acestuia (tânăr între 18–30 de ani, dacă este cazul).
Raportul va fi semnat electronic de toți membrii prezenți și avizat de Președintele GAL sau un membru mandatat al Consiliului Director/Presedintele Asociatiei. Reprezentantul CDRJ va aviza, de asemenea, raportul, confirmând respectarea procedurilor, criteriilor de eligibilitate și principiilor de selecție din SDL.
Contestații
Solicitanții pot depune contestații cu privire la rezultatele evaluării și selecției în termen de maximum 5 zile lucrătoare de la primirea notificării GAL privind publicarea raportului Intermediar. Contestațiile semnate electronic se transmit prin platforma online.
Comisia de Soluționare a Contestațiilor analizează contestațiile în termen de maximum 5 zile lucrătoare de la expirarea perioadei de depunere. Pentru fiecare contestație se întocmește o notă justificativă, semnată de membrii comisiei și de președinte/ Mandatat.
Dacă în urma soluționării contestațiilor se modifică punctajele sau statutul proiectelor, GAL va actualiza formularele de eligibilitate și/sau de selecție, în conformitate cu concluziile comisiei.
Reguli privind conflictul de interese
Toate persoanele implicate în procesul de evaluare și selecție (evaluatori, membri ai Comitetului de Selecție, Comisia de contestații etc.) au obligația de a respecta legislația privind conflictul de interese, Carta drepturilor fundamentale și principiile nediscriminării.
În acest sens, fiecare persoană implicată va completa o declarație pe proprie răspundere, conform Anexei 9 la Normele metodologice ale OUG nr. 66/2011. Aceste declarații sunt încărcate în platforma online și verificate de consilierul CDRJ.
           Dacă apar situații de conflict de interese în timpul procesului, persoana în cauză trebuie să se abțină de la decizii și să informeze managerul GAL pentru a fi înlocuită.
Emiterea Raportului de selecție final
Dacă după încheierea perioadei de contestații nu apar modificări ale raportului intermediar, Comitetul de Selecție poate:
· aproba Raportul de Selecție Final (fizic, online sau prin procedură scrisă);
· sau GAL poate întocmi o Notă de transformare a Raportului Intermediar în Raport Final, semnată de reprezentantul legal al GAL/ persoana mandatata, în care se menționează toate etapele procedurii și confirmarea că nu s-au înregistrat modificări.
Dacă nu există contestații, GAL poate renunța la întocmirea raportului intermediar și poate emite direct Raportul Final.
La fiecare etapă a procesului (evaluare, selecție, finalizare), GAL are obligația să notifice solicitanții cu privire la statusul proiectelor. Notificările se încarcă în platformă în termen de maximum 3 zile lucrătoare de la finalizarea fiecărei etape.

Gestionarea sumelor disponibile
Sumele disponibile apărute în urma:
· rezilierii contractelor;
· economiilor realizate;
· proiectelor declarate neeligibile la AFIR;
· sumelor neangajate etc.
pot fi utilizate astfel:
A. În cadrul aceleiași intervenții:
· pentru finanțarea proiectelor eligibile dar neselectate, prin emiterea unui Raport de Selecție Suplimentar;
· pentru lansarea unui nou apel de selecție.
B. În cadrul altor intervenții din SDL (cu modificare SDL):
· pentru finanțarea proiectelor eligibile fără finanțare;
· pentru lansarea unui nou apel de selecție.
Raportul de Selecție Suplimentar:
· cuprinde și statutul tuturor proiectelor depuse la ultimul apel;
· poate fi emis de câte ori apar sume disponibile;
· include mențiuni privind sursa de finanțare;
· se avizează de CDRJ și se elaborează cu respectarea procedurilor standard.
Dacă de la evaluarea unui proiect eligibil nefinanțat și până la emiterea unui raport suplimentar trec mai mult de 6 luni, GAL va relua verificarea eligibilității proiectului pentru a se asigura că toate condițiile sunt încă îndeplinite. În acest caz, se va reface fișa de verificare a eligibilității și, dacă este cazul, se actualizează documentele expirate.
Reducerea bugetului pentru proiectele eligibile
Dacă suma disponibilă nu permite finanțarea integrală a unui proiect eligibil:
· Solicitantul poate fi notificat că are posibilitatea să diminueze valoarea eligibilă a proiectului;
· Dacă solicitantul acceptă și proiectul reevaluat respectă toate criteriile, acesta poate fi inclus în Raportul de Selecție Final;
· Alternativ, GAL poate realoca sume de la alte intervenții sau poate redeschide sesiunea de selecție.
Evaluarea proiectelor cu finanțare FSE+
Pentru proiectele finanțate din FSE+:
· apelurile sunt încărcate de GAL în platforma AFIR;
· solicitanții depun fișele de proiecte scanate într-o partiție distinctă;
· după avizarea de către OIR, cererile de finanțare sunt depuse în platforma MySMIS2021+.

9. VERIFICAREA PROIECTELOR DE CĂTRE AFIR
După finalizarea etapelor de evaluare și selecție la nivelul GAL și după avizarea acestora de către reprezentantul CDRJ, GAL Leader Ialomița Vest are obligația de a transmite către AFIR, prin platforma online, în termen de maximum 10 zile, proiectele declarate eligibile și selectate pentru finanțare. Această transmitere se realizează pe baza Raportului de Selecție Final sau, după caz, a Notei de transformare a Raportului de Selecție Intermediar în Raport Final.
Transmiterea proiectelor către AFIR este permisă doar dacă Apelul de Selecție și Raportul de Selecție au fost avizate de reprezentantul CDRJ.
Verificarea proiectelor la nivelul AFIR se va realiza conform prevederilor din Ghidul de Implementare a Intervenției DR36 – „Dezvoltarea locală plasată sub responsabilitatea comunității”, valabil la data lansării apelului de selecție de către GAL. Ghidul este disponibil pe site-ul AFIR: https://www.afir.ro/finantare/leader
Etapele verificării AFIR
AFIR realizează două tipuri principale de verificări:
1. Verificarea încadrării proiectelor
Termenul maxim: 45 de zile lucrătoare de la încheierea sesiunii de depunere;
Cuprinde:
· Evaluarea și completarea Fișelor de Verificare;
· Publicarea Raportului de Selecție Intermediar și a Raportului Final;
· Soluționarea contestațiilor, dacă există.
2. Verificarea criteriilor de eligibilitate generale
Se face inclusiv în raport cu schema de minimis aferentă intervenției DR36, aprobată prin ordin al Ministrului Agriculturii și Dezvoltării Rurale.
Niveluri de verificare în funcție de tipul proiectului
Verificarea se realizează de către structurile teritoriale ale AFIR, după cum urmează:
Atribuirea proiectelor în funcție de amplasament
· Dacă proiectul se desfășoară pe teritoriul mai multor județe, acesta este atribuit structurii județene în raza căreia investiția este predominantă valoric.
· În cazul proiectelor de servicii, cererile de finanțare sunt transmise către OJFIR-ul care deservește GAL-ul responsabil.
Alte precizări importante
· Proiectele sunt verificate după transmiterea în aplicația informatică, în cadrul unei sesiuni deschise permanent, până la consumarea fondurilor disponibile pentru intervenția DR36, în cadrul fiecărei SDL.
· Solicitantul este direct responsabil pentru veridicitatea documentelor depuse.
· Dacă, în etapa de contractare, se constată neconcordanțe între documentele originale și cele depuse online, proiectul va fi declarat neeligibil.
Personalul AFIR va respecta în procesul de verificare:
· Legislația în vigoare;
· Manualul de proceduri aplicabil intervenției DR36 LEADER, valabil la momentul verificării cererii de finanțare (disponibil pe site-ul AFIR).

